CELEX: 31981R1118
Language: el
Date: 1981-04-28 00:00:00
Title: Κανονισμός (ΕΟΚ) αριθ. 1118/81 τού Συμβουλίου τής 28ης Απριλίου 1981 περί τροποποιήσεως τού κανονισμού (ΕΟΚ) αριθ. 516/77 «περί κοινής οργανώσεως αγοράς στόν τομέα τών μεταποιημένων οπωροκηπευτικών»

Avis juridique important

|

31981R1118

Κανονισμός (ΕΟΚ) αριθ. 1118/81 τού Συμβουλίου τής 28ης Απριλίου 1981 περί τροποποιήσεως τού κανονισμού (ΕΟΚ) αριθ. 516/77 «περί κοινής οργανώσεως αγοράς στόν τομέα τών μεταποιημένων οπωροκηπευτικών»  

Επίσημη Εφημερίδα αριθ. L 118 της 30/04/1981 σ. 0010 - 0010

*****ΚΑΝΟΝΙΣΜΟΣ (ΕΟΚ) αριθ. 1118/81 ΤΟΥ ΣΥΜΒΟΥΛΙΟΥ  της 28ης Απριλίου 1981  περί τροποποιήσεως του κανονισμού (ΕΟΚ) αριθ. 516/77 «περί κοινής οργανώσεως αγοράς στον τομέα των μεταποιημένων οπωροκηπευτικών»  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι το άρθρο 3α του κανονισμού (ΕΟΚ) αριθ. 516/77 (3), όπως τροποποιήθηκε τελευταία από τον κανονισμό (ΕΟΚ) αριθ. 3454/80 (4), έχει θεσπίσει καθεστώς ενισχύσεως στην παραγωγή για ορισμένα μεταποιημένα προϊόντα· ότι, στην περίπτωση που προκύπτει η κατάσταση η οποία προβλέπεται στην παράγραφο 5 του άρθρου αυτού, είναι δυνατόν να περιορισθεί η χορήγηση της ενισχύσεως σε μια καθορισμένη ποσότητα, λαμβάνοντας υπόψη το μέσο όρο παραγωγής των τριών ετών που προηγούνται της περιόδου εμπορίας για την οποία καθορίζεται η ενίσχυση·  ότι η πείρα απέδειξε ότι καθυστερεί ορισμένες φορές η διάθεση των οριστικών στοιχείων που χρησιμεύουν για τον καθορισμό του μέσου όρου τριετούς παραγωγής· ότι, για να αποφευχθεί το μειονέκτημα καθορισμού της οροφής βάσει προσωρινών στοιχείων, πρέπει να προβλεφθεί ότι ο καθορισμός αυτός θα πραγματοποιείται βάσει των πιο πρόσφατων διαθέσιμων οριστικών στοιχείων παραγωγής ·  ότι, για λόγους καλής διοικητικής διαχειρίσεως, πρέπει να τροποποιηθεί η οροφή αυτή μόνο εφ όσον η ενέργεια αυτή δικαιολογείται από την εξέλιξη των δυνατοτήτων διαθέσεως του σχετικού προϊόντος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3α του κανονισμού (ΕΟΚ) αριθ. 516/77, η παράγραφος 5 αντικαθίσταται από το ακόλουθο κείμενο:  «5. Σε περίπτωση κατά την οποία το δυναμικό της κοινοτικής παραγωγής ενός προϊόντος, που αναφέρεται στο παράρτημα Ια, κινδυνεύει να προκαλέσει σημαντική διαταραχή της ισορροπίας μεταξύ της παραγωγής και των δυνατοτήτων διαθέσεως, το Συμβούλιο, με ειδική πλειοψηφία προτάσει της Επιτροπής, δύναται να αποφασίσει τον περιορισμό της χορηγήσεως της ενισχύσεως στην παραγωγή σε μια καθορισμένη ποσότητα. Η ποσότητα αυτή καθορίζεται λαμβάνοντας υπόψη το μέσο όρο κοινοτικής παραγωγής των τελευταίων περιόδων εμπορίας για τις οποίες διατίθενται οριστικά στοιχεία. Η ποσότητα αυτή δύναται να προσαρμοσθεί σε συνάρτηση με την εξέλιξη των δυνατοτήτων διαθέσεως του εν λόγω προϊόντος».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 28 Απριλίου 1981.  Για το Συμβούλιο  Ο Πρόεδρος  J. de KONING  (1) ΕΕ αριθ. C 75 της 3. 4. 1981, σ. 37.  (2) ΕΕ αριθ. C 90 της 21. 4. 1981, σ. 101.  (3) ΕΕ αριθ. L 73 της 21. 3. 1977, σ. 1.  (4) ΕΕ αριθ. L 360 της 31. 12. 1980, σ. 16.